ລມຕ ການຄ້າມຽນມາ ສັນຍາວ່າ ມຽນມາຍັງຈະປະຕິຮູບ ການເມືອງເພີ່ມຕື່ມອີກຢູ່
ລັດຖະບານ​ມຽນມາ​ກໍາລັງ​ສຶກສາ​ ເບິ່ງ​ການ​ປ່ຽນ​ແປງ​​ເພີ່ມຕື່ມ ​ທາງ​ການ​ເມືອງນັ້ນ​ຢູ່ ພ້ອມ​ທັງ​ການ​ປະຕິ​ຮູບ​ພາກສ່ວນ​ເສດຖະກິດ​ນໍາ.
ເຈົ້າໜ້າທີ່ຂັ້ນສູງມຽນມາຄົນນຶ່ງ ໄດ້ໃຫ້ຄໍາໝັ້ນສັນຍາຕໍ່ປະຊາຄົມນານາຊາດວ່າ ລັດຖະ ບານທີ່ໜຸນຫລັງໂດຍທະຫານຂອງປະເທດຂອງທ່ານນັ້ນຍັງບໍ່ສໍາເລັດການປະຕິຮູບທາງ ການເມືອງເທື່ອ ທ່ານ U Soe Thane ລັດຖະມົນຕີການຄ້າມຽນມາ ບອກກັບອົງການຂ່າວຣອຍເຕີ ເມື່ອວັນເສົາວານນີ້ວ່າ ການດໍາເນີນການປະຕິຮູບຍັງບໍ່ສໍາເລັດເທື່ອ ຊຶ່ງທ່ານກ່າວວ່າ ລັດຖະບານມຽນມາກໍາລັງສຶກສາເບິ່ງການປ່ຽນແປງເພີ່ມຕື່ມທາງການເມືອງນັ້ນຢູ່ ພ້ອມ ທັງການປະຕິຮູບພາກສ່ວນເສດ ຖະກິດນໍາ ທ່ານ U Soe Thane ໄດ້ໃຫ້ຄໍາເຫັນດັ່ງກ່າວນີ້ທີ່ເມືອງ Davos ປະເທດ Switzerland ບ່ອນທີ່ທ່ານນໍາພາຄະນະຜູ້ແທນທາງການຂອງມຽນມາຈຸທໍາອິດໄປຮ່ວມກອງປະຊຸມເສດ ຖະກິດໂລກ ທ່ານ U ກ່າວອີກວ່າ ເວລານີ້ມຽນມາກໍາລັງພະຍາຍາມ ສ້າງສາສະພາບແວດລ້ອມທີ່ເປັນ ມິດຕໍ່ການລົງທຶນ ແລະ ດຶງດູດເອົາການລົງທຶນຈາກພວກປະເທດເພື່ອນບ້ານ ເຊັ່ນ ໄທ ບັງກລາເດສ ອິນເດຍ ແລະລາວ ສົມທົບເຂົ້າກັບຈີນ ສະຫະລັດ ແລະສະຫະພາບຢູໂຣບ ນອກນີ້ແລ້ວ ທ່ານນາງອອງຊານ ຊູຈີ ຜູ້ໄດ້ຮັບລາງວັນໂນເບລຂະແໜງສັນຕິພາບ ແລະ ຜູ້ນໍາຝ່າຍຄ້ານຂອງມຽນມາ ກໍໄດ້ມີຄວາມເຫັນຕໍ່ກອງປະ ຊຸມດັ່ງກ່າວທາງວີດີໂອ ທ່ານ ນາງໄດ້ເອີ້ນການມີໜ້າຂອງທ່ານ U Soe Thane ຢູ່ທີ່ກອງປະຊຸມເມືອງ Davos ຄັ້ງນີ້ ວ່າ ເປັນຮ່ອງຮອຍແຫ່ງການປ່ຽນແປງໃນທາງບວກ ແຕ່ທ່ານນາງໄດ້ຕັກເຕືອນວ່າມຽນ ມາຍັງບໍ່ໄປເຖິງ ຈຸດຂອງການຜັນປ່ຽນຄັ້ງຍິ່ງໃຫຍ່ນັ້ນເທື່ອ ໃນຕົ້ນອາທິດນີ້ ເຈົ້າໜ້າທີ່ຄະນະນຶ່ງຈາກກອງທຶນສາກົນ ຫລື IMF ທີ່ຫາກໍສິ້ນສຸດການ ຢ້ຽມຢາມມຽນມານັ້ນ ກ່າວວ່າ ມຽນມາມີຄວາມສາມາດບົ່ມ ຊ້ອນທີ່ຈະກາຍເປັນເສດຖະ ກິດແນວໜ້າ ປະເທດຕໍ່ໄປໃນຂົງເຂດເອເຊຍ ຄະນະເຈົ້າໜ້າທີ່ດັ່ງກ່າວ ໄດ້ຮຽກຮ້ອງໃຫ້ ມຽນມາຈົ່ງຍົກເລີກສິ່ງກີດຂວາງ ຕ່າງໆຕໍ່ການເຕີບໂຕທາງທາງເສດຖະກິດ ໂດຍການ ປ່ອຍໃຫ້ມີເສລີພາບຫລາຍຂຶ້ນໃນດ້ານການຄ້າ ແລະໃຫ້ມີການລົງທຶນໂດຍກົງຈາກຕ່າງ ປະເທດ ແລະພັດທະນາພາກສ່ວນການເງິນໃຫ້ທັນສະໄໝຍິ່ງຂຶ້ນ